Suvestinė redakcija nuo 2021-02-15 iki 2021-04-01

Įsakymas paskelbtas: TAR 2020-06-23, i. k. 2020-13676

Nauja redakcija nuo 2020-12-16:

Nr. A-1807, 2020-12-15, paskelbta TAR 2020-12-15, i. k. 2020-27366

ŠIAULIŲ MIESTO SAVIVALDYBĖS ADMINISTRACIJOS

DIREKTORIUS

ĮSAKYMAS

DĖL VEIKLOS APRIBOJIMO REIKALAVIMŲ ŠIAULIŲ MIESTO VIEŠOSIOSE PREKYBOS (PASLAUGŲ TEIKIMO) VIETOSE

2020 m. birželio 23 d. Nr. A-813

Šiauliai

Vadovaudamasis Lietuvos Respublikos civilinės saugos įstatymo 14 straipsnio 16 punktu, Lietuvos Respublikos žmonių užkrečiamųjų ligų profilaktikos ir kontrolės įstatymu, Lietuvos Respublikos Vyriausybės 2020 m. lapkričio 4 d. nutarimu Nr. 1226 „Dėl karantino Lietuvos Respublikos teritorijoje paskelbimo“, Vietinės rinkliavos už leidimo prekiauti ir teikti paslaugas Šiaulių miesto viešosiose vietose išdavimą nuostatų, patvirtintų Šiaulių miesto savivaldybės tarybos 2018 m. rugsėjo 6 d. sprendimu Nr. T-288 „Dėl Vietinės rinkliavos už leidimo prekiauti ir teikti paslaugas Šiaulių miesto viešosiose vietose išdavimą nuostatų patvirtinimo“ 17.3, 18.2 papunkčiais, įgyvendindamas Leidimų prekiauti (teikti paslaugas) Šiaulių miesto viešosiose vietose išdavimo ir panaikinimo tvarkos aprašo patvirtinto Savivaldybės administracijos direktoriaus 2019 m. liepos 30 d. įsakymu Nr. A-1102 „Dėl leidimų prekiauti (teikti paslaugas) Šiaulių miesto viešosiose vietose išdavimo ir panaikinimo tvarkos aprašo patvirtinimo“ 5 punktą:

1. D r a u d ž i u karantino režimo Lietuvos Respublikoje laikotarpiu Šiaulių miesto viešosiose prekybos (paslaugų teikimo) vietose prekybos ir paslaugų teikimo veiklas, kurios šiuo laikotarpiu yra draudžiamos Lietuvos Respublikos Vyriausybės ir kitais teisės aktais (iki atskiro Šiaulių miesto savivaldybės administracijos direktoriaus įsakymo paskelbimo Teisės aktų registre dienos).

2. S u s t a b d a u iki Lietuvos Respublikos teritorijoje paskelbto karantino režimo metu nustatytų apribojimų pabaigos naujų leidimų prekiauti (teikti paslaugas) Šiaulių miesto viešosiose vietose išdavimą veikloms (rūšims), kurias draudžia Lietuvos Respublikos Vyriausybė.

Punkto pakeitimai:

Nr. A-165, 2021-02-15, paskelbta TAR 2021-02-15, i. k. 2021-02799

2.1. prekybos (paslaugų teikimo) vietose, kurių veikla nedraudžiama, leidimo turėtojas privalo užtikrinti valstybės lygio ekstremaliosios situacijos operacijų vadovo nustatytas asmenų srautų valdymo, saugaus atstumo laikymosi, būtinų visuomenės sveikatos saugos, higienos, asmenų aprūpinimo būtinosiomis asmeninėmis apsaugos priemonėmis ir kitų sąlygų, vienu metu aptarnauti ne daugiau kaip vieną asmenį.

3. A p r i b o j u prekybą konkrečiose prekybos vietose, nurodytose Prekybos ir paslaugų teikimo vietų iš (nuo) laikinųjų prekybos įrenginių Šiaulių miesto viešosiose teritorijose adresų sąraše, patvirtintame Šiaulių miesto savivaldybės administracijos direktoriaus 2019 m. kovo 21 d. įsakymu Nr. A-415 „Dėl Šiaulių miesto viešųjų teritorijų prekybos ir paslaugų teikimo vietų sąrašų patvirtinimo“ (su tolimesniais pakeitimais); toliau – 1 sąrašas), ir sustabdau šių 1 sąrašo vietų (pažymėtų atitinkamuose 1 sąrašo prieduose) galiojimą:

3.1. šalia centrinio turgaus prie pastato Vilniaus g. 208; vietų numeriai schemoje: 2.144, 2.146, 2.149 (1 sąrašo 1 priedas);

3.2. prie pastato Gegužių g. 45; vietos numeris schemoje: 2.132 (1 sąrašo 11 priedas);

3.3. prie pastato Sevastopolio g. 19 (Tilžės g. prieigos); vietų numeriai schemoje: 2.62, 2.63, 2.66, 2.67, 2.70, 2.71, 2.74, 2.75, 2.79, 2.80, 2.84, 2.86, 6.7; 6.8; 6.11, 6.12, 6.14, 6.16, 2.167, 2.168, 2.170; 2.174, 2.175, 2.177 (1 sąrašo 13 priedas);

3.4. prie pastato Krymo g. 32; vietų numeriai schemoje: 2.152, 2.154, 2.156 (1 sąrašo 13 priedas);

3.5. prie pastato Krymo g. 26; vietų numeriai schemoje: 2.87, 2.89, 2.90, 2.91, 2.93, 2.95, 6.18, 6.20, 6.22 (1 sąrašo 14 priedas);

3.6. prie pastato Tilžės g. 28; vietų numeriai schemoje: 2.101, 6.26 (1 sąrašo 16 priedas);

3.7. prie pastato Tilžės g. 50; vietų numeriai schemoje: 2.105, 2.107 (1 sąrašo 17 priedas);

3.8. Dainų pėsčiųjų take; vietų numeriai schemoje: 2.108, 2.109, 2.112, 2.114, 2.116, 2.118, 6.31 (1 sąrašo 18 priedas);

3.9. prie Pramonės ir Bačiūnų g. sankryžos; vietų numeriai schemoje: 2.159, 2.161, 2.163 (1 sąrašo 19 priedas);

3.10. prie Ginkūnų civilinių kapinių I-ojo įėjimo; vietų numeriai schemoje: G2, G4, G6, G8, G10, G12, G14, G16, G18, G20G, G22, G24, G26, G28, G30, G32, G34,G36, G38, G40, G42, G44, G46, G48, G50, G52, G54, G56, G58, G60, G62, G64, G66, G68, G70, G72, G74, G76, G78, G78, G80, G82, G84, G86, G88, G90, G92, G94, G96, G98, G100, G102, G104, G106, G108, G110, G112, G114, G116, G118, G120, G122, G124, G124, G126, G128, G130, G132, G134 (1 sąrašo 26 priedas);

3.11. prie Ginkūnų civilinių kapinių II-ojo įėjimo; vietų numeriai schemoje: G152, G154, G156, G158, G160, G162, G164, G166, G168, G170, G172, G174, G176, G178, G180, G182, G184, G186, G188, G190, G192, G194, G196, G198, G200 (1 sąrašo 27 priedas);

3.12. prie K. Donelaičio civilinių kapinių; vietų numeriai schemoje: D2, D4, D6, D8, D10, D12, D14, D16, D18, D20, D22, D24, D26, D28, D30, D32, D34, D36, D38, D40, D42, D44 (1 sąrašo 28 priedas);

3.13. Vilniaus g. prie Kaštonų al.; vietų numeriai schemoje nuo 11.1 iki 11.30 (iš viso 30 vietų)1 sąrašo 32 priedas).

Papildyta papunkčiu:

Nr. A-165, 2021-02-15, paskelbta TAR 2021-02-15, i. k. 2021-02799

4. N u r o d a u, kad:

4.1. asmenys, siekiantys susigrąžinti sumokėtą vietinę rinkliavą (ar jos dalį) už leidimo išdavimą (toliau – vietinė rinkliava), kurio galiojimas teisės aktais buvo sustabdytas nuo 2020 m. gruodžio 16 d. dėl Lietuvoje paskelbto karantino režimo, gali pateikti Šiaulių miesto savivaldybės administracijai rašytinį prašymą, kuriame turi būti nurodytas asmens turimo leidimo išdavimo data ir numeris, galiojimo laikotarpis, prekybos (paslaugų teikimo) vietos adresas ir numeris, prekių (paslaugų) asortimentas (rūšis), banko sąskaitos numeris;

4.2. šio įsakymo 4.1 papunktyje nurodyti prašymai gali būti teikiami iki 2021 m. gruodžio 1 d. Vietinė rinkliava grąžinama už tiek dienų, kiek rinkliavos mokėtojas negalėjo pasinaudoti išduoto Leidimo suteiktomis teisėmis ne vėliau kaip per 20 darbo dienų po rašytinio prašymo gavimo dienos.

5. P a v e d u Strateginės plėtros ir ekonomikos departamento Ekonomikos ir investicijų skyriui, Strateginės plėtros ir finansų skyriui įvertinti gautus šio įsakymo 4.1 papunktyje nurodytų asmenų prašymus ir per 4.2 papunktyje nurodytą terminą vykdyti karantino režimo ir valstybės lygio ekstremaliosios situacijos paskelbimo Lietuvos Respublikoje laikotarpiu nepanaudotos vietinės rinkliavos (jos dalies) grąžinimą.

6. N u s t a t a u, kad šis įsakymas įsigalioja jo paskelbimo Teisės aktų registre dieną.

Administracijos direktorius	Antanas Bartulis

Pakeitimai:

1.

Šiaulių miesto savivaldybės administracija, Įsakymas

Nr. A-1807, 2020-12-15, paskelbta TAR 2020-12-15, i. k. 2020-27366

Dėl Šiaulių miesto savivaldybės administracijos direktoriaus 2020 m. birželio 23 d. įsakymo Nr. A-813 „Dėl veiklos apribojimo reikalavimų Šiaulių miesto viešosiose prekybos (paslaugų teikimo) vietose“ pakeitimo

2.

Šiaulių miesto savivaldybės administracija, Įsakymas

Nr. A-165, 2021-02-15, paskelbta TAR 2021-02-15, i. k. 2021-02799

Dėl Šiaulių miesto savivaldybės administracijos direktoriaus 2020 m. birželio 23 d. įsakymo Nr. A-813 „Dėl veiklos apribojimo reikalavimų Šiaulių miesto viešosiose prekybos (paslaugų teikimo) vietose“ pakeitimo